ลือต่ออีกช็อต! TRUE เตรียมฮุบ DTAC จ่อซื้อหุ้นละ 50 บาท คาดรู้เรื่อง 18 พ.ย. นี้
ลือต่ออีกช็อต! TRUE เตรียมฮุบ DTAC จ่อซื้อหุ้นละ 50 บาท คาดรู้เรื่อง 18 พ.ย. นี้
11 พ.ย. 2559

ผู้สื่อข่าวรายงานว่า หลังจากวานนี้ (10 พ.ย.) มีการพูดถึงกรณีที่ราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ปรับตัวเพิ่มขึ้นแรงกว่า 5% และมีมูลค่าการซื้อขายหนาแน่น นั้น สาเหตุมากจากกระแสข่าวลือว่าโอเปอเรเตอร์รายอื่นจะเข้าซื้อหุ้น DTAC โดยเฉพาะบริษัท ทรู คอร์ปอเรชั่น จำกัด (มหาชน) หรือ TRUE ซึ่งคาดว่าขณะนี้อยู่ระหว่างการเข้าเจรจา
ล่าสุด มีกระแสข่าวลือเพิ่มเติมว่าราคาที่ TRUE จะเข้าซื้อ DTAC นั้นอยู่ที่ 50 บาทต่อหุ้น และคาดว่าจะสามารถสรุปดีลนี้ได้ภายในวันที่ 18 พ.ย.59
ด้านราคาหุ้น DTAC ณ เวลา 15.10 น. อยู่ที่ 37.75 บาท ปรับตัวขึ้น 2 บาท หรือ 5.59% ด้วยมูลค่าซื้อขายที่ 3.67 พันล้านบาท
ขณะที่ราคาหุ้น TRUE อยู่ที่ 7.30 บาท ปรับตัวลง 0.30 บาท หรือ 3.95% ด้วยมูลค่าซื้อขายที่ 3.94 พันล้านบาท
 